পাকিস্তান কেন তাদের সমর্থন দেবে : পাকিস্তানের বিরুদ্ধে দীর্ঘদিন ধরে অভিযোগ রয়েছে, দেশটি তাদের পররাষ্ট্রনীতির স্বার্থে আফগান তালেবানকে ব্যবহার করে থাকে। ১৯৭৯ সালে তৎকালীন সোভিয়েত ইউনিয়ন আফগানিস্তানে সৈন্য পাঠানোর পর পাকিস্তানের গোয়েন্দা সংস্থা আইএসআই আফগানিস্তানের ভেতরে জঙ্গিদের অর্থ সাহায্য ও প্রশিক্ষণ দিতে শুরু করে। ২০০১ সালের পর থেকে আফগানিস্তান যুদ্ধের সময় পাকিস্তানের ভেতর দিয়ে সেখানে পশ্চিমা সৈন্য কিংবা রসদ পাঠানো হয় এবং আল কায়েদার মতো জঙ্গিদের বিরুদ্ধে লড়াইয়ে তারা পশ্চিমা দেশগুলোকে সহায়তা দেয়। কিন্তু অনেক বিশ্লেষক মনে করেন, এর মধ্যেও পাকিস্তান জঙ্গিদের আশ্রয় প্রশ্রয় দেয়া অব্যাহত রেখেছে। তারা বলছেন, পাকিস্তানের লক্ষ্য হচ্ছে আফগানিস্তানে ভারতের প্রভাব সীমিত করা। আর এ জন্যেই আফগানিস্তানে প্রভাব বজায় রাখতে চাইছে দেশটি।